《虞山秋夜》
元代·唐元

迢迢秋夜长，青灯半明灭。
栖鹊绕疏枝，湿萤依腐叶。
谷虚振幽响，室静生虚白。
数声谁家笛，吹堕西窗月。

作者简介：（1269—1349）元徽州歙县人，字长孺。工诗，善古文，与洪焱祖、俞赵老称新安三俊。泰定帝时以文学起为平江路学录，升南轩书院山长。后以徽州路儒学教授致仕。有《易传义大意》、《见闻录》、《筠轩集》。